Ons gee die deelnemers ’n nuwe uitkyk, nie net op die lewe nie, ook op hul identiteit en hul plek in die samelewing.
Die span wys vir hulle dat dit nooit te laat is om die beste weergawe van jouself te ontdek, jou wildste drome na te jaag of jou grootse struikelblokke te oorkom nie.
Dit is vir my altyd spesiaal tydens ’n deelnemer se Mooimaak-reis, wanneer sy of haar stoutste verwagtinge oortref word. ’n Mooier, beter en gelukkiger self is altyd binne bereik.
’n Mens besef net elke keer hoe onregverdig die lewe kan wees. Maar dit gesê, is ek voortdurend herinner aan die volgende: Hoe jy dit wat met jou gebeur, hanteer, is die grootste bepaler van geluk en tevredenheid. Om dankbaar te wees vir dit wat jy het, al gaan dit hoe sleg met jou, is jou grootste superpower – ongeag jou omstandighede.
Ek voel dit is juis tydens so ’n groot wêreldkrisis wat mense die hoop en inspirasie wat ’n reeks soos Mooimaak kan bring, dringend nodig het.
7. Vir sommige vroue was die inperking baie moeilik, want daar was minder tyd vir hulself. Watter raad het jy om meer tyd aan jouself te bestee?
Om na jouself te kyk is nie selfsugtig nie, dis noodsaaklik. Jy kan niks vir ander beteken of doen as jou tenk nie vol is nie. Hanteer jouself met dieselfde liefde, deernis en meegevoel as dit waarmee jy ander hanteer.
Maak seker jy was jou gesig twee keer in die aand, indien jy vir lang ure jou masker moes dra of indien jy sukkel met aknee.
Indien jy ’n baie sensitiewe vel het wat deur die masker geïrriteer word, mag ’n symasker en/of ’n versperringsroom goed vir jou werk.
Ek het die meeste van die tyd gemaak deur my hele huis te de-clutter en (nóg) netjieser te maak! Ek is ’n bietjie van ’n neat freak en geniet dit om goed te organiseer, al maak ek my man soms mal.
Ek het ook ’n hele paar baie lekker resepte ontdek, aangesien daar tyd was vir lekker kosmaak en bak, wat daar nie altyd is nie.
Ek het wel weereens besef dat ek nie ’n meisie is wat vir te lank kan stil sit nie. Ek hou daarvan om besig te wees, dinge te doen en nuwe uitdagings aan te pak!
11. Ons betree nou ’n nuwe seisoen. Wat is die nuwe mode- en skoonheidsneigings waarvoor vroue moet uitkyk?